Jucătoarea poloneză de tenis Iga Swiatek, liderul WTA şi principala favorită, s-a calificat sâmbătă seara în turul al treilea al turneului WTA 1.000 de la Miami (Florida), dotat cu premii totale de 8.770.480 de dolari, în timp ce belarusa Arina Sabalenka (2 WTA, favorită nr. 2) a părăsit competiţia, potrivit conform Agerpres.
Swiatek a învins-o lejer, în două seturi simetrice, 6-1, 6-1, pe Camila Giorgi (Italia, 108 WTA) după doar o oră şi zece minute de joc, şi va evolua în runda a treia împotriva cehoaicei Linda Noskova (31 WTA, favorită nr. 26).
Sabalenka în schimb s-a înclinat surprinzător, în runda a treia, după o partidă de două ore şi zece minute, în faţa ucrainencei Anhelina Kalinina (36 WTA, favorită nr. 32), 6-4, 1-6, 6-1. Kalinina va juca în optimi împotriva kazahei Iulia Putinţeva (68 WTA).
Multe partide ar fi trebuit să se dispute vineri seara, însă au fost amânate sau întrerupte din cauza ploii.
Rezultate
Turul 2:
Iga Swiatek (Polonia/N.1) - Camila Giorgi (Italia) 6-1, 6-1
Linda Noskova (Cehia/N.26) - Maria Timofeeva (Rusia) 6-4, 6-4
Jasmine Paolini (Italia/N.12) - Katie Volynets (SUA) 7-6 (10/8), 7-5
Leylah Fernandez (Canada/N.31) - Emiliana Arango (Columbia) 6-4, 6-2
Jessica Pegula (SUA/N.5) - Zhu Lin (China) 6-4, 4-1 (abandon Lin)
Caroline Garcia (Franţa/N.23) - Viktoria Tomova (Bulgaria) 6-1, 5-2 (abandon Tomova)
Naomi Osaka (Japonia) - Elina Svitolina (Ucraina/N.15) 6-2, 7-6 (7/5)
Daria Kasatkina (Rusia/N.10) - Claire Liu (SUA) 6-0, 1-0 (abandon Liu)
Sorana Cîrstea (România/N.19) - Sloane Stephens (SUA) 6-2, 6-1
Danielle Collins (SUA) - Anastasia Potapova (Rusia/N.30) 6-2, 6-2
Elina Avanesian (Rusia) - Ons Jabeur (Tunisia/N.6) 6-1, 4-6, 6-3
Turul 3:
Maria Sakkari (Grecia/N.8) - Daiana Iastremska (Ucraina/N.28) 7-5, 6-4
Anna Kalinskaia (Rusia/N.22) - Jelena Ostapenko (Letonia/N.9) 6-3, 6-1
Madison Keys (SUA/N.17) - Wang Xinyu (China) 6-4, 7-6 (7/5)
Elena Rîbakina (Kazhstan/N.4) - Taylor Townsend (SUA) 6-3, 6-7 (3/7), 6-4
Victoria Azarenka (Belarus/N.27) - Zheng Qinwen (China/N.7) 6-4, 7-5
Katie Boulter (Marea Britanie/N.24) - Beatriz Haddad Maia (Brazilia/N.11) 6-2, 6-3
Iulia Putinţeva (Kazahstan) - Greet Minnen (Belgia) 6-2, 2-6, 6-4
Anhelina Kalinina (Ucraina/N.32) - Arina Sabalenka (Belarus/N.2) 6-4, 1-6, 6-1.